Ek en "Ou Bees" het besluit om Ou Dikkes te vat Cdk. IPV kortpad, het ons die langpad gevat.
Die Trein in Sterkstroom. Snaaks wat se aandag jy vd kinders kry in so 'n klein dorpie.
Ou Bees kry 'n pel in Steynsburg, maar die pel wil nie saam nie.
In Cdk aangekom, toe sien ons dis 'n week voor die jaarlikse kanomarathon. Self het ek al 7 van hulle gedoen toe ons nog in Cdk gebly het. Baie "good memories" wat ek daarvan het.
Ek en Johan het besluit om die Visrivier / Baroda area te gaan verken die Vrydag. Die pad is oppad Baroda toe. Oop paaie en lekker vir die fiets wat ek het.
Skoon lug . . .
'n Skuur wat op 'n tyd nuut was, maar vandag dien hy nog sy doel. Ek dink die skuur is baie ouer wat baie van ons is . . .
Die afdraai Visrivier toe. Ons gaan reguit aan. Baroda & Cradock le agter ons.
Die ingang na Grasrugdam.
Daar is die dam!! Water word vanaf die Gariepdam gepomp deur die Vis Tonnel soos vroeer genoem. Ten tye vd kanoemarathon, dan word die water beheer teen 'n konstante spoed van 25kb m / s as ek nog reg kan onthou.
Oralslangs die pad het ons die tekens gesien. Dit word ook op die program aangebring sodat die toeskouers en ondersteuners kan sien waar hul roeiers is.
Die paadjie dam toe. Ons het nie tot by die dam gegaan nie want die hek was toe en en en - was net nie lus nie.
Hier was ook op 'n tyd 'n gelukkige huisgesin, of was dit miskien ook 'n huis met 'n kruis?
Oppad Visrivierstasie toe.
Kan sien ons nader die rivier area.
Dis warm!! Baie bly ek het vel en nie wol nie :-)
Ha!! Nommer11. Dis Soutpansdrift. Vernuf moet jy he as jy jou kanoe wil deurvat.
In my jare nog het die boere tannies allerhande lekkernye hier verkoop aan die toeskouers en die deelnemers kon kry. Ek dink hier was ook medics gewees.
My kamaraman :-) Baie respek vir hom. Hou so vol Johan. Trots op jou.
Dis hoekom hy die kamaraman is - hy ken al die knoppies sodat die kiekies ons self kan afneem.
As jy besluit jy gaan nie "Soutpans" doen nie, dan "Portage" jy aan die regterkant vd foto,
anders gaan jy by die 2de of 3de gaping deur aan die linkerkant. Die oomblik as jy jou neus vd kanoe daar indruk, dan veg jy totdat jy onder uitkom. Maar dis 'n belewenis!!
Visrivierstasie le daar voor om die draai.
Cradock wier. In my jonger dae vele kano's daar verloor.
Die volgende dag besluit ons dat ons Swaershoek gaan besoek, maar Antonie ken die paaie en afdraaie beter as ek.
Antonie & Antoinette. Hulle kan grondpad ry.
On top of Swaershoek. Op die agtergrond is die Zebra Park.